<p>Sem atletinja Jerneja Smonkar, natančneje tekačica na 400 in 800 metrov. V letu 2012 sem se od marca naprej borila s poškodbo plantarne fascije. Po treh mesecih rednih terapij, ki niso prinesle pričakovanega rezultata, mi je zdravnik predlagal zdravljenje s štirimi injekcijami Kenaloga in Xylocaina, katere sem po želji čim hitrejšega povratka na atletske steze sprejela. Injekcije so prekinile moje bolečine, vendar pa niso pozdravile izvora moje poškodbe. Po nekaj tednih prilagojenega treninga so se bolečina, napetost in mravljinci spet pojavili. Oktobra sem po predlogu trenerja Matije Šestaka in njegove žene Marije, začela sodelovati z Rokom. Pri njemu sem se prvič srečala s tehniko aktivnega sproščanja. Že na prvi masaži sva začela odstranjevati brazgotine starih poškodb, ki so bile posledica večletnega nabiranja kilometrov in vzrok moje poškodbe. Po dveh terapijah sem občutila velike spremembe. V stopalu in mišicah ni bilo več takšne napetosti in bolečine, povečana je bila gibljivost, prav tako pa stopalo ni bilo več tako šibko. Takoj sem lahko začela z normalnimi treningi.</p>
<p>Tehnika aktivnega sproščanje je zadeva, ki resnično pomaga. Menim, da problem reši hitro in trajno. Rok pa je vsekakor strokovnjak na tem področju, ter je vedno pripravljen pomagati s svojim znanjem in izkušnjami.</p>