<p>Več kot dvajset let sem v vrhunskem športu. Neredko sem imela težave s poškodbami in poskusila sem veliko različnih terapij. Moram priznati, da sem bila večkrat razočarana kot zadovoljna. Imam kronične težave s hrbtenico in po vsakem treningu se mišice zategnejo, športniki pa imamo močno muskulaturo in naše mišice je zelo težko sprostiti. Pred enim letom sem prvič poskusila terapijo, ki mi jo je predlagal kineziolog in športni terapevt Rok Deržanič. Tehnika aktivnega sproščanja je že takoj pokazala rezultate. Delala sva na odstranjevanju brazgotin, ki so se leta nabirale in provzročile resne težave, zaradi katerih sem izgubila dve sezoni. Po terapiji je bila moja hrbetnica veliko bolj gibljiva, bolečine so bile bistveno manjše in mišice sproščene. Nad rezultati sem bila navdušena.</p>
<p>Zdaj z Rokom redno delava že pol leta in bolečine v hrbtu so le občasne. Že kar nekaj časa sem na atletski sceni in za mano je kar nekaj skokov, zato potrebujem reden “servis”. S terapijo aktivnega sproščanja lahko treniram redno in kvalitetno.</p>
<p>Rok odlično opravlja svoje delo, je strokovnjak na področju športnih poškodb, rad ima svoje delo in si maksimalno prizadeva, da pomaga poškodovanim športnikom.</p>